The Walking Dead - Episode 2: Starved for Help anmeldelse - Xboxlife.dk\nAnmeldt af: Palle Havshøi-Jensen - 28. juni 2012 - kl. 17:18\nSå er anden episode af Telltale Games Walking Dead serie frigivet på Xbox Live Arcade. Kan det leve op til første afsnits høje niveau? Få svaret i vores anmeldelse her.\nTelltale Games glimrende fortælling om The Walking Dead er inddelt i fem episoder og efter den første glimrende episode, der udkom i starten af maj, er anden episode nu udkommet.\nEpisode 2: Starved for Help udspiller sig 3 måneder efter første episode og vores venner er stadig fanget på det forladte motel omringet af zombier. Vi tager igen rollen som Lee Everett, manden med den noget blakket fortid, der skal forsøge at beskytte den lille pige Clementine, mens han kæmper med oprør blandt gruppen af overlevne. Gruppen er ved at løbe tør for mad, alle lurer på hinanden og de er ved at være desperate. Men tingene udvikler sig naturligvis hurtigt, måske til det bedre, måske ikke.\nJeg vil ikke afsløre mere af historien her, da den igen er det helt bærende element i spillet og den fortælles med samme overbevisning som i første episode. Spillets fokus har ændret sig lidt; hvor man i første episode skulle forsøge at overleve og kæmpe mod horder af zombier, skal man nu, igen forsøge at overleve, men nu kommer truslen mere indefra, fra gruppen af de desperate mennesker man har slået sig sammen med. Man skal forsøge at skabe relationer, holde sammen på gruppen og man kommer ud for at skulle tage mange svære valg, f.eks. at fordele den sparsomme mad blandt de sultne overlevne. Skal børnene have maden? Skal de stærke have maden, så de bedre kan forsvare gruppen mod truslen udefra? Vil du selv tage maden? Valget er dit, men der er ingen decideret lykkelig udgang på ens dilemmaer.\nDet samme gør sig gældende i de samtaler man har, hvor der ikke ikke er nogle rigtige og forkerte svar, men dine svar vil påvirke, hvordan opgivelserne ser en. Man oplever tit i løbet af episode 2, at man ser konsekvensen af de valg man foretog i episode 1 og det gør de valg og samtaler man har, meget mere vedkommende og nervepirrende.\nMan skal stadig være bevist om, at dette her mest af alt er en interaktiv tegneserie, pakket ind som et godt gammeldags point and click eventyr. Tilhængere af actionspil vil højst sandsynligt sætte spørgsmålstegn ved, hvorvidt det overhovedet er et spil. Historien er som nævnt tidligere i centrum, med nogle utroligt gode personligheder og historien fortælles med sådan en overbevisning, at man ikke kan undgå at blive fanget af den.\nGrafikken holder den specielle tegnede stil fra den første episode og det hele er meget lækkert at se på. Det virker dog som om, at der er lidt flere tekniske problemer, end der var i den første episode, med mundbevægeler, der ikke helt passer til talen, grafikken kan hakke lidt afsted og animationerne stopper når man skifter fra den ene kameravinkel til den anden. Det er dog ikke noget, der bør ødelægge spillet for en, da det er mindre problemer i forhold til hvad spillet leverer af spænding og fremragende historiefortælling. Lydsiden er med til at opbygge den tykke stemning af desperation, der gennemsyrer hele episode 2. Især stemmeskuespillet er overbevisende, men også soundtracket er glimrende.\nThe Walking Dead - Episode 2: Starved for Help lanceringstrailer\nStemningen er tyk af desperation og spillets drejning mod opbygning af relationer og ikke så meget mod bekæmpelsen af zombier, klæder serien rigtigt godt  selv om det måske kan lyde lidt kedeligt. Det skal man dog ikke lade sig snyde af, specielt ikke, hvis man elsker en god historie.\nThe Walking Dead  Episode 2: Starved for Help kan gennemføres på 2-4 timer, alt efter hvor grundig man er med at undersøge omgivelserne og hvor meget man snakker med spillets andre karakterer. Det kan dog sagtens spilles igennem igen, hvor man foretager andre valg end man gjorde i første gennemspilning, måske bare for at se, hvordan ens valg påvirker spillets handling.\nThe Walking Dead  Episode 2: Starved for Help er en glimrende fortsættelse af The Walking Dead fortællingen, forklædt som et godt gammelt adventure spil. Kombinationen mellem god dialog, effektive quick time events og simpel adventure gør det let tilgængeligt og hurtigt fængende. Universet er samtidig flot gengivet og selv om der er endnu mere teknisk fnidder, end i første episode, er det bestemt ikke noget der bør holde en fra at spille denne fortsættelse.\nThe Walking Dead  Episode 2: Starved for Help kan købes via Xbox Live Marketplace til 400 MSP.


Prime Cargo: Consignor effektiviserer driften og transportørsamarbejder\nFør vi begyndte at bruge Consignor, kodede vi selv labels til de forskellige transportørprodukter i vores WMS system, hvilket var tidskrævende pga. løbende opdateringer fra transportørerne. I dag står Consignor for den del. Det er især her, at vi har vundet tid, så vi i stedet kan fokusere på det, vi er bedst til.\nPrime Cargo: Consignor effektiviserer driften og samarbejdet med transportørerne\n3 PL aktøren Prime Cargo bruger Consignor, når de håndterer forsendelser for deres B2C og B2B kunder hele vejen fra producenter i Fjernøsten til last-mile leveringer verden over via forskellige transportører. Consignor er afgørende for effektiviteten, driftssikkerheden og i last-mile levering i virksomheden.\nNår Prime Cargo hver dag plukker, pakker og sender pakker fra deres lagre i bl.a. Danmark og Polen, har de brug for pålidelige systemer, som er velintegrerede på tværs af landegrænser. Derfor bruger de Consignor til deres forsendelser. Consignor er fuldt integreret i deres WMS system PCSYS Constore 6, og er derfor ikke synlig for plukkerne på lageret. Når de afslutter en ordre på pakkebordet, printes den færdige fragtlabel automatisk, og hvis ønsket også returlabel, og plukkeren sætter labelen på pakken. Med Consignor er Prime Cargo sikret alle de transportørservices, de ønsker samt opdaterede transportørkrav, høj driftssikkerhed og kvalitet i last-mile leveringen.\n”Consignor er altid opdateret i forhold til produktudbud fra transportørerne, hvilket gør, at vi kan tilbyde en kæmpe portefølje af transportørservices. Før vi begyndte at bruge Consignor, kodede vi selv labels til de forskellige transportørprodukter i vores WMS system, hvilket var tidskrævende pga. løbende opdateringer fra transportørerne. I dag står Consignor for den del. Det er især her, at vi har vundet tid, så vi i stedet kan fokusere på det, vi er bedst til,” fortæller Peter Slatcher, Logistics Manager hos Prime Cargo.\nI højsæsonen er det altafgørende for virksomheden at have pålidelige systemer, som kan klare høje spidsbelastninger. Det imødekommer Consignor til fulde, ifølge Peter Slatcher:\n”Oppetiden er tæt på 100 %, og opstår der udfordringer, er Consignor stand-by som øjeblikkelig problemknuser. Vi kan ikke leve med flere timers nedetid, og det kan Consignor heller ikke. Derfor bliver der altid hurtigt taget hånd om eventuelle udfordringer. Consignor skal helst for både slutkunde og afsender være et system, man ikke bemærker – men som har afgørende betydning i last-mile leverancen overfor kunden.”\nPrime Cargo bruger Consignor Shipment Server, som er én af de tre forskellige versioner, som Consignor findes i. Consignor Shipment Server er en webservice, som Consignor driver og vedligeholder. Den kan nemt integreres med WMS-, ERP- og webshopsystemer. Det betyder, at labels udskrives via API, og at oplæring i nye systemer ikke er nødvendigt. Consignor indgår i flere dele af forsendelsesprocessen, hvilket dagligt gavner både medarbejdere og slutmodtagere.\nTrin for trin: Her indgår Consignor hos Prime Cargo\nAfsenderen sender data til Prime Cargo om slutmodtagers bestilling og hvilken transportørservice, der skal anvendes.\nDe modtager dataene i deres WMS-system PCSYS Constore 6, som Consignor er integreret til. De plukker varerne og printer en fragtlabel via Consignor ved at scanne ordrens ID.\nFragtlabelen sættes på pakken, og ordren afsluttes ved, at Consignor automatisk sender data tilbage til afsenderen med track & trace informationer, som bekræfter, at Prime Cargo har plukket og pakket varen. Consignor sender samtidigt automatisk data til transportøren om, hvilke pakker der ønskes afhentet.\nTransportøren afhenter afsenderens pakker hos Prime Cargo og scanner fragtlabelen for at opdatere pakkens track & trace status.\nTransportøren leverer pakken til modtageren, og scanner fragtlaeblen for at markere pakken som leveret i pakkens track & trace historik.\nPrime Cargo A/S blev etableret i 1998 i Kolding. I 2015 blev virksomheden opkøbt af japanske Mitsui-Soko Group repræsenteret af Mitsui-Soko International, som er en af verdens førende logistikudbydere.\nI dag er Prime Cargo en international speditørvirksomhed med base i Kolding men med afdelinger i både Polen, Hong Kong, Kina og USA.\nDe håndterer pluk, pak og afsendelse af ordrer for både B2C og B2B kunder.\nI Danmark bruger Prime Cargo bruger bl.a. PostNord, Bring og GLS som transportører.\nVirksomheden har anvendt Consignor på deres lagre i Danmark og Polen siden 2013.


10 sparetips til hverdagsforbruget | udfordring.dk\nHome » Økonomi » Udfordring: max 500 kr » 10 sparetips til hverdagsforbruget\n10 sparetips til hverdagsforbruget\nPosted on 16. februar 2014 by lenka in Udfordring: max 500 kr // 2 Comments\nDer kan være forskellige grunde til at ville spare penge på hverdagsforbruget.\nI forbindelse med min økonomi-udfordring, som fortsætter i næste uge, har jeg samlet nogle sparetips, som jeg selv benytter mig af (mere eller mindre).\n1. Planlæg din uge (madplan)\nJeg laver som regel en madplan for de dage jeg har ungerne (halvdelen af ugen), og så er det nemmere at planlægge indkøb med bedst mulig udnyttelse af madvarene og mindst mulig spild. Som regel lever jeg af “rester” og hvad jeg nu har i de dage jeg ikke har ungerne, men i en udfordrings-uge tænker jeg alligevel mere over hvilke ting jeg vil kunne spise, som ikke vil give ret mange ekstra udgifter og derudover skal jeg have til en madpakke hver dag på arbejdet, så jeg slipper for at betale for frokost når jeg er ude.\n2. Køb stort ind en gang om ugen\nNår du har planlagt din uge, kan du købe ind til det meste af ugen på een gang. På den måde slipper du for de mange ekstra impulsudgifter, der ofte sniger sig ind når man er ude og handle. Som regel skal der måske lige tankes op på grøntsager, mælk eller lignende, men det vil som regel kræve langt færre indkøbsture.\n3. Køb gerne større pakker af ting der kan holde og som du ofte bruger\nJeg køber som regel hakket oksekød hos “min” gamle slagter, som jeg var nabo til da jeg en kort overgang boede på Nørrebro (Haraldsgade 30 – kan anbefales). Her køber jeg 3 kg hakket okse 3-6% fedt for 150 kr – det kan vist næsten ikke gøres billigere, og det er lige på vej hjem fra arbejde. Derhjemme deler jeg kødet op i ca. 10 pakker, som jeg lægger i fryser. Så har jeg godt kød til noget tid. I Netto er der også ofte mulighed for at købe en stor pakke skinke eller hamburgerryg. Denne deler jeg gerne i flere pakker og lægger i fryser, så har jeg pålæg til noget tid.\nTilsvarende køber jeg ofte en større pakke frosne kyllingefiletter, hvor jeg altid kan tage en eller flere op efter behov og derudover forsøger at jeg have et lager af konserves, ris/pasta og lignende, så er det som regel muligt at finde på noget mad med få eller ingen yderligere indkøb.\nNå ja, og så køber jeg en liter æggehvider ad gangen i Metro – dem bruger jeg til bl.a. røræg og andre retter, hvor jeg gerne vil have større forhold mellem æggehvide og æggeblomme, og samtidig er det billigere end hele æg.\nKan man det? Det kniber stadig for mig, for når jeg først er ude, så finder jeg alligevel ting jeg havde glemt at jeg manglede. Jeg vil ikke efterleve dette, når det ikke giver mening – det kan også være at der er et godt tilbud på noget langtidsholdbart, som jeg alligevel ville skulle bruge. Men alligevel er det et brugbart tip i forhold til at holde sig inden for de rammer man nu har fastlagt og ikke lade sig impuls-friste af slik eller dimser i spot-afdelingen. Jeg lærer stadig, og det hjælper at have denne i baghovedet.\n5. Handl så vidt muligt i de billige supermarkeder\nDet siger næsten sig selv hvis man vil spare: Netto, Fakta, Aldi, Lidl er dem jeg som regel benytter mig af. Alligevel handler jeg da også i Føtex, da ikke alt kan fås i de andre. Derudover kan jeg også finde på at lave alle mine indkøb i Føtex, hvis tiden er knap – tid er også en luksusvare. Men jeg undgår storindkøb i de dyre forretninger.\n6. Køb ikke økologisk\nDen er måske lidt kontroversiel (og hvad bilder jeg mig ind!), men det er klart at hvis målet udelukkende er at spare penge, så er økologiske varer ikke vejen frem. Jeg køber dog alligevel som regel økologisk mælk og nogle gange fristes jeg også til økologiske æg. Nu handler alt jo heller ikke om at spare, men om at få en god balance mellem økonomi og ens livsstil og værdier. Fx køber jeg som regel skrabeæg, men aldrig buræg. Det er alligevel de færreste der udelukkende køber økologisk (læs: Danskerne lever på en økoløgn) – hvis man erstattede alle sine discount dagligvarer med øko, ville ens ugentlige budget blive dobbelt så ca. stort (jfr artiklen).\n7. Spis mindre\nDen her er lidt sjov, for mange vil jo egentlig gerne tabe sig, og det her er bare win win. At man spiser mindre betyder at man køber mindre og dermed sparer man penge. Det oplevede jeg i de perioder jeg bl.a. talte mine kalorier på madlog – også selvom jeg spiste sundere. At spise flere grøntsager blev tilsammen ikke dyrere end det at spise mindre alt i alt … især hvis hvis man også sparer på diverse snackerier. Prøv evt. 5-2-kuren, så er der hele to dage du ikke tager fra husholdningsbudgettet (medmindre du har børn … de skal vist nok have noget mad en gang i mellem, gerne dagligt)\n8. Hæv penge for en uge eller en måned ad gangen\nEr du rigtig modig, så lad også dankortet blive hjemme og hav kun de hævede penge med. Da jeg boede hjemme, havde min sparsommelige mor et system, hvor hun på lønningsdag hævede penge til en måned ad gangen og lagde i fire konvolutter, en til hver uge (hvor den sidste varede 1½ uge). Derefter kunne man bruge de penge der nu var for hver uge – brugte man mindre den ene uge, var der lidt ekstra til den næste. Og skulle man bruge ekstra, kunne man evt. låne fra den næste. Medmindre det var sidst på måneden – så kunne man måske bare lære det).\n9. Hav mad med hjemmefra på arbejdet\nDaglig frokost på arbejdet kan løbe op, når man spiser fra kantine eller køber mad ude. Jeg har som regel en madpakke med hjemmefra, enten en rest aftensmad eller en sandwich.\n10. Brug cyklen når du kan, frem for bil og offentlig transport\nDen er “nem nok” for mig – jeg har 13½ km til arbejdet, og det er en rimelig cykelafstand. Jeg cykler altid, næsten uanset vejr, og jeg cykler også når jeg skal ind til byen generelt. Når det først er blevet en vane, er det helt underligt for mig at sidde en et tog en gang i mellem. Jeg hader at være afhængig af det offentlige, af bestemte tider og bestemte ruter. På min cykel bestemmer jeg selv hvornår jeg cykler og hvad vej og om jeg skal tage en smutvej et sted eller stoppe op for at nyde månen over damhussøen eller lyset der spejler sig i søerne. Jeg er godt klar over at ikke alle har samme mulighed for at tage cyklen – men gør det hvis du kan, det er sundt og sparer dig penge.\n… og sikkert flere endnu. Fx, hvis du netop har brugt penge på at holde housewarmning og dermed har nogle flasker champagne på lager, så inviter din veninde på en dele-champagne ude i naturen, frem for at bruge penge på øl på værtshus. Det ene udelukker dog ikke det andet, skal jeg hilse og sige.\n2 Comments on 10 sparetips til hverdagsforbruget\nKim Bach // 16. februar 2014 at 12:07 // Svar\nHvis jeg implementerede punkt 10 havde jeg råd til at få min cykel repareret, ond cirkel, og vent og se dokumentationen for dette, når jeg offentliggør min status for økonomi-#udfordring kl. 00.01 i morgen! Punkt 8 har jeg delvist implementeret i denne uge, det er et godt råd, har fulgt det før (klippede faktisk alle mine kort over), jeg hævdede nu ikke penge, men levede af flasker, det tager ca. 15 minutter at samle nok til en pakke rugbrød.\nlenka // 16. februar 2014 at 12:19 // Svar\nHehe … hvis du implementerer pkt 10 som noget af det første i måneden, så kan du – jfr pkt 8 – “låne” fra de kommende uger, hvor du jo så ikke skal bruge helt så mange penge på transport 🙂


Ny bog: Basses bid af livet | Esbjerg | Ugeavisen.dk\nDu er her: Forside - Esbjerg - Ny bog: Basses bid af livet\nMorten Basse har selv finansieret bogen samt fået hjælp fra gode venner i dens opsætning og grafiske layout. Den kan bestilles hos Saxo Publish.\n28. november 2019 kl. 15:35\nDen 8. april 2016 omkring klokken 14.30 ændrede Morten Basses liv sig dramatisk. Det krævede ikke mere end et telefonopkald fra Mette, Mortens kone, førend deres tilværelse var forandret. For altid, ultimativt og helt igennem definitivt.\nOpkaldet handlede om ulykken, der kostede Niels, deres 10-årige søn, livet. Et dødsfald, de skal forholde sig til resten af livet. Den er en del af Morten og Mettes og deres to andre sønners bagage, men Morten Basses bog ”En bid af livet” er ikke kun historien om Niels og hans død. Det er små historier om verden, som den ser ud fra Mortens hoved.\n- Jeg har skrevet på bogen siden foråret, men teksterne er spredt ud over tid. Nogle er skrevet kort efter Niels’ død, og andre er skrevet for ikke ret lang tid siden. Det er en blanding af essays, sangtekster, tanker, en enkelt novelle og facebookopslag. Det er med andre ord en samlet stak af historier om mit liv på godt og ondt.\nSå kan man naturligvis spørge, om det for andre er interessant at læse om Morten Basses liv?\nSvaret er ja, og det er det af flere grunde. For det første har Morten og hans kone oplevet den største tragedie, der kan overgå enhver forælder, og selv om bogen naturligvis flere steder omhandler Niels’ død, så er det helt overordnet en velskrevet bog, der handler om en grundlæggende eksistentialisme, der omhandler os alle. Om spørgsmål til tilværelsen, der berører hver og én af os. Om ting, som kan gøre ondt at blive konfronteret med, men som er vigtige at tale om.\n- Jeg har altid holdt af at skrive, men efter Niels’ død er det både blevet en iltmaske og en ventil. Vi har alle forskellige måder at reagere på sorg på, og min kone Mette har eksempelvis læst utrolig meget, mens jeg har fundet en form for afløb ved at skrive, fortæller Morten Basse.\nModig og skrøbelig\nHan forklarer, at hvor han eksempelvis tidligere skrev sange for hyggens skyld og brugte sociale medier som platforme - primært til historier om det gode liv - er fortælling i dag blevet et middel, hvor Morten kan få luft for sorg, glæde, vrede, frustrationer og uforløst kærlighed.\nDet skinner igennem i bogen, der på ingen måde er kronologisk opbygget, men alligevel fremstår velkomponeret og struktureret i sin opbygning.\nMorten og Mette vil altid være familien, der mistede drengen i den tragiske ulykke ved Netto. Men “En bid af livet” - Mortens bid(der) af livet - er ikke blot historien om Niels’ meningsløse død.\nDet er også en bog om en voksen mand, der har fået en livstidsdom som forælder til et mistet barn, men som alligevel tør åbne sig, være sårbar og skrøbelig, men også reflekteret, modig og med en sjælden selvindsigt tør tage fat om livets svære ting og på sin egen vis undersøge, om der overhovedet kan siges noget godt om døden.\n”En bid af livet” er på sine 70 komprimerede sider små historier om livet i al almindelighed. Om at turde elske ubetinget. Om konflikter, vækst, modne kvinder, løb og mange andre ting – herunder døden som et uundgåeligt livsvilkår.\nNår du læser bogen, vil du mange gange glædes, men andre gange græde. Ligesom i livet.


DTU tager ny unik hybriddrone i brug | Ingeniøren\nDTU tager ny unik hybriddrone i brug\nHybriddronen kan lette og lande vertikalt som en quadcopter, men når den første er lettet, har den fremdrift som et fly. Illustration: Margit Lundø Jensen\nDronen giver mulighed for at lave målinger i svært tilgængelige områder, men lovgivningen begrænser forskerne i at udnytte de teknologiske muligheder til fulde.\nAf Margit Lundø Jensen 4. maj 2017 kl. 13:36 5\nPå Langstrup Airfield i Nordsjællands Fjernstyringsklub havde cirka 100 mennesker sidste uge trodset forårsvinden for at se DTU’s nyeste drone i aktion.\nFremvisningen af den nye Smart UAV markerede afslutningen på et treårigt samarbejde mellem DTU Space, DTU Miljø og droneproducenten Sky-Watch A/S.\nVingefang: 4,5 meter\nCruisehastighed: 21 m/s\nStallhastighed: 11 m/s\nHovertid: maks. 15 minutter\nLasteevne: 1,5 kilo\nDronen er en hybrid og har altså både rotorer og vinger.\n»Fordi det er en hybrid har den hverken brug for en affyringsrampe eller landingsplads, så vi kan anvende dronen i utilgængelige områder, ligesom den kan flyve meget længere, end de droner vi har i øjeblikket,« siger projektlederen Jakob Jakobsen fra DTU Space.\nDronen er specialbygget til DTU\nOg dronen er da også specialbygget til DTU, der blandt andet forventer at bruge den til overflyvninger af floder og vandløb for at overvåge vandmiljøet og kortlægge områder i forhold til klimasikring.\n»Der findes andre hybriddroner, men vores design er unikt,« siger Jakob Jakobsen.\nHulrum i bugen under vingerne, samt i snuden, gør det muligt at udstyre dronen med måleudstyr såsom radar, lidar, gps eller hyperspektrale kameraer.\nModulerne kan monteres direkte i en specialdesignet payloadboks, og DTU har derfor allerede haft mulighed for at udvikle og teste måleudstyret på andre droner, så det er klar til at blive monteret på Smart UAV’en.\nI alt kan den bære måleudstyr eller andre payloads på op til 1,5 kilo.\nRækkevidden på 30 kilometer er hybriddronens største aktiv, fordi den kan bruges til at indsamle data i svært tilgængelige områder.\n»Ifølge lovgivningen skal vi kunne se dronen på alle tidspunkter, så derfor kan vi faktisk ikke bruge den, som vi gerne ville lige nu,« siger Peter Bauer-Gottwein, professor på DTU Miljø.\nLæs også: Benzindreven drone skal udforske Nordgrønland\nOprindelig havde han håbet på at kunne bruge Smart UAV’en til at kortlægge grundvandsresovoirer i Mexico, men her står lovgivningen også i vejen for at udnytte dronens rækkevidde til fulde.\n»Den virkelige værdi kommer først, når vi kan flyve uden for det her 'line of sight'. Så kommer Smart UAV'en virkelig til sin ret - ikke bare steder som Grønland eller Mexico, hvor der er jungle, men også her i Danmark, hvor det kan spare mange penge og give os nogle helt nye muligheder,« siger Peter Bauer-Gottwein. Han er dog stadig optimistisk.\n»Vi er lidt forud, men vi udvikler jo fremtidens teknologi.«\nLæs også: Avancerede sensorer er dronernes næste teknologiske tigerspring\nDronen kommer da heller ikke til at stå og samle støv, selvom rækkevidden på 30 kilometer endnu ikke kan udnyttes fuldt ud. Den skal nemlig bruges til at lave 'proof of concept'-tests af sensorteknologier og højpræcisionsnavigationssystemer, ligesom de studerende også får mulighed for at bruge den til deres projekter.\nFørst og fremmest skal forskerne på DTU dog lære at styre dronen. Indtil videre er det nemlig kun Sky-Watch, der har haft fingrene i fjernbetjeningen.\nNæste skridt: Smart UAV’en skal finde miner\nInnovationsfonden har støttet udviklingen af hybriddronen med 7 millioner kroner ud af projektets samlede budget på 13,3 millioner.\nSky-Watch fortsætter udviklingen af dronen, som på det kommercielle marked kommer til at hedde Munin VX1. Den er dog ikke klar, før om et par år, oplyser Sky-Watch.\nDTU og Sky-Watch har allerede begyndt et nyt fireårigt projekt, som også er støttet af Innovationsfonden. Her skal hybriddronen ombygges og udstyres med en såkaldt bird, der kan identificere miner i Nordsøen.\nLæs også: GRAFIK: Ny drone skal finde miner, meteoritter og militærskrot\nLeif Pedersen 5. maj 2017 - 09:34\nRækkevidde / flyvetid\nKunne den ikke dækkes med solceller for at forøge rækkevidden / flyvetiden......?\nChristian P. Broe Petersen 5. maj 2017 - 10:46\nRe: Rækkevidde / flyvetid\nSolceller vejer jo en del, og jeg tror flyet er meget let. Hvis man ser på de der solcellefly man har lavet, så har de MEGET store vinger, med stort svæveareal og solceller. Ud over det, så skinner solen jo sjældent i DK, og den kan allerede nu flyve 30km, så jeg tvivler lidt på, at man har det helt store behov.\njan henrik wegener 5. maj 2017 - 16:35\nDen ville ikke behøve mange ændringer for at..\n..kunne fungere som "bærer"/"moderdrone" for mindre droner/robotter med særlige funktioner. Det kunne være til undersøgelser under vand (AUV), eller små robotter til at trænge ind i og undersøge svært tilgængelige hulrum og sprækker (som kan være alt fra gletcherspalter over skorstene, sprækker og hulrum i jord og i klipper, til revner, brud eller blot hulrum i konstruktioner).\nFinn Langgaard 6. maj 2017 - 00:08\nInden for synsvidde!\nMan behøver jo ikke nøjes med en naturlig bakke, men kan evt. medbringe en ordentlig lift. Fra 30 meters højde kan man faktisk se ret langt. En ulempe ganske vist, men dog en nem og relativt billig løsning, hvis man har brug for større aktionsradius, end der umiddelbart kan opnås.\nKeld Laursen 8. maj 2017 - 10:53\nRe: Inden for synsvidde!\nReglerne for droner siger at du ikke bare skal kunne se din drone, men også være i stand til at styre den. Så vidt jeg husker reglerne, så er der ikke plads til at du holder din fjernbetjening i den ene hånd og en kikkert i den anden. Teknisk set skal din spotter også kunne overtage dit fly hvis du flyver FPV. På en eller anden måde er denne regel dog overstyret hvis du flyver racedrone på lukket bane, hvor man faktisk ikke kan se dronen hele vejen.\nJeg har selv fløjet meget store modelfly på cirka 1 km afstand. Men det var også mens mine øjne var bedre end de er i dag. Jeg kom pænt sikkert hjem.


Vi søger en .NET udvikler\nVi søger en ReactJS / React Native udvikler\nAdelgade 12, 1.\nTelefon +45 39 10 06 70\nVi skaber det digitale fundament\nHvordan bevæger dine brugere sig i det digitale landskab?\nHvad motiverer dem og hvad er deres behov idag? Og hvad vil de være imorgen?\nEn stærk digital strategi styrker virksomheden i at nå forretningsmålene gennem tæt interaktion med brugerne, internt såvel som eksternt. Verden og din virksomhed forandrer sig konstant, derfor må din digitale strategi indgå i din virksomheds værdikæde, være unik, innovativ, fleksibel og altid møde brugerne i nuet.\nVores metode er baseret på god forretningsforståelse. Acto afdækker din virksomheds muligheder og yder rådgivning omkring valg af den rigtige webløsning – både nu og på sigt. Vi tager rejsen sammen med dig - helt fra de første beslutninger, måling og evaluering af resultaterne, til fremtidige tiltag.\nVi udfordrer grænserne i det digitale rum\nDen rette teknologi er rygraden i en god digital strategi.\nHvordan forankres et brand visuelt? Og hvorfor resulterer godt brugertilpasset design i en bedre bundlinie? Kontekst og tilgængelighed er mindst lige så vigtigt som produkt og budskab. Det kræver en unik og strømlinet brugeroplevelse at opnå højt brugerengagement og brand-penetration.\nActo arbejder målrettet og innovativt med grafisk design, interaktionsdesign, konceptudvikling og UX. Vi sørger ganske enkelt for, at brugerne via den digitale platform får dit brand ind under huden på den helt rigtige måde og opbygger en varig, positiv relation til din virksomhed\nVi sammensætter vores løsninger af de bedste teknologier, case-by-case, afhængig af projektets rammebetingelser. Mulighederne er omfattende, hvad enten det er CMS-platform, responsivt website kontra mobile site, mobilapplikation, intranet eller integration.\nUanset projektets karakter, er vores ambition altid at skabe en strømlinet og naturlig sammenhæng mellem dine forretningsmål, de daglige praktiske arbejdsgange i din organisation og den underliggende IT-arkitektur. Løsningerne skræddersyes efter din virksomheds behov og baseret på toneangivende og veldokumenterede, skalérbare kodestandarder, som sikrer høj performance og optimal interaktion med din virksomheds interessenter. Også i morgen, i næste måned, og næste år...\nSupporten er et højt prioriteret serviceområde hos os, og er altid åben. Vi tænker, at supporten er sikkerhedsnettet, som minimerer risiko, skaber stabilitet og tryghed og giver mulighed for udvikling og vækst.\nSagt på en lavpraktisk måde: I fokuserer på jeres forretning, vi bekymrer os om resten.\nHos Acto sætter vi en ære i at yde professionel, langsigtet support til de løsninger, vi har udviklet for vores kunder. Vi tilbyder skræddersyede supportaftaler, tilpasset den enkelte virksomheds individuelle behov. Behovet for support kan opstå akut, eller det kan være fokuseret på generelt, løbende vedligehold og optimering. Uanset har Acto kompetencer og ressourcer til – og et forretningsmæssigt fokus på – at imødekomme din virksomheds krav.\nVilkår og handelsbetingelser »\nPå Actos Facebook side kan du se hvad vi går og laver til daglig - kurser, kundeprojekter, firma arrangementer, m.m.\nActo på Facebook »\nVi har i gennem tiden været heldige at arbejde med mange forskellige typer private og offentlige virksomheder. Vi vil elske at lære mere om dit projekt.


Uge 18 i økosystemet: Vilde venne-, rente- og raketkrige – Lunar, Spotify, Apple på krigsstien –Venturefælden! – IPO-valuations – Ugens tips & tricks - Bootstrapping\nUge 18 i økosystemet: Vilde venne-, rente- og raketkrige – Lunar, Spotify, Apple på krigsstien –Venturefælden! – IPO-valuations – Ugens tips & tricks\nJesper Højberg Christensen jesper@bootstrapping.dk 7. maj 2021, kl. 10:35\nSirenerne har hylet 5. maj på befrielsesdagen, og ingen er hverken på krigsstien eller i krigshumør. Men når jeg nu skal samle op på hele to uger i økosystemet, er der er altså konflikter, hvis ikke krige på spil. Måske fordi udvikling også sker gennem kamp. Måske fordi pressen og SoMe-algoritmer prioriterer modsætninger. Nu får du i al fald lidt fredagsnyt fra økosystemets minefelter og kamppladser.\nVenture-fælden eller 10X raketkrigen du taber\nI bededagsferien læste jeg med lige dele interesse og undren et par artikler om ”venture-fælden”. I min undersættelse lyder angrebet på VC-vejen, sådan her:\nVC’er ønsker, din forretning er en måneraket. Eller dør, så VC’en kan jagte videre efter nye skalerbare startups. Hvis du ikke er til denne enten/eller-tilgang, er du ikke alignet. Så lad være.\nVC-delejerskab opleves som et ægteskab, hvor partneren kontrollerer dig. Hvis du er kreativ og selvstændig, er det ikke sjovt.\nUdnyt krigsdividenden. I dag er online software billigt (det Tyler Tringass, Earnest Capital kalder Peace Dividends of the SaaS Wars), så du behøver måske ikke al den kapital for at komme af sted.\nDu bliver alligevel ikke unicorn! De fleste ”unicorn-pladser” i de fleste industrier er optaget. Så du bliver opkøbt længe før, hvis du er en succes. Vi er i en ny ”deployment-fase” hvor software trænger ind i alle industrier og ikke levner megen plads til 10X-raketter.\nJeg kunne godt tænke mig at høre fra danske startups i venture-porteføljer, om de føler sig fanget i ”venturefælder”, for det er ikke lige mit eget indtryk. Men for mig er det en pointe, at alt i verden ikke længere er 10X, og at svimmel raketjagt givet kan være usund for nogen.\nÆsel-cyklerne. Og den evige krig om værdiansættelser på First North\nDer er mange pro’s and con’s ved at blive børsnoteret ud over de selvfølgelige med kapitaltilførsel. Det giver en offentlighed og en blåstemplingsom, som MapsPeople nu er næste i rækken til på Nasdaq First North. Med den følger også – især omkring noteringen – en ordkrig om værdiansættelsen. Og den kører på to planer, eller i to virkeligheder. Den pæne, blanke og professionelle. Og den mindre pæne, mindre professionelle og meget fantasifulde. Lad os tage vores ugens IPO-case, den store 110 mio. kroners notering af Donkey Republic.\nDet er én type virkelighed, når CEO Erdem Ovacik begrunder hans mobilitetstilbud og vækstrejse herunder stilstanden under COVID-19, og når certified advisor Anders Lauth Lauridsen opregner et imponerende antal inden- og udenlandske institutionelle, der står bag noteringen. Enhver kan regne ud, at der er kulegravet i Due Dilligence og delt viden mellem aktørerne side op og ned.\nMen der er en anden type retail-virkelighed på LinkedIn og andre på sociale medier. Der udfordrer man produktet med at ’kun danskere kan cykle’. Eller man tager et foto af en æselcykler i DR-byens kanaler og forudser så (uden at kende de 59 andre byer), at æselrejsen selvsagt vil og skal ende som i fortabte cyklers paradis. Eller og især går man efter værdisætningen af SaaS-modellen. Omsætningen gange et tocifret beløb hænger ikke sammen med valuation. Eller værre, startup kører med stort underskud, så hvordan dog… Mandagstrænere hedder den type i fodbold. Mandagsinvestorer er en parallel side af demokratiseringen af startup investment. Som i fodbold er det en ordkrig. Og charmen er selvfølgelig, at mandagsfolket kan få ret!\nHvad er det vi kæmper for? Her efter Corona- og Churchill-effekter\nJeg sad i et udvalg i Aktive Ejere, eller var det i DanBANs bestyrelse, lige meget, og fik det meget gode spørgsmål: Hvis du på det amputerede Folkemøde i juni skal fortælle et medlem af vores folketing, hvad vi kæmper for, hvad siger du så? De udsagn, jeg kan hænge det meste op på, ville være\nVi skal løfte de digitale løsninger og forretningsideer til den grønne 2030-omstilling. (Grønne growth fonde og specialiserede ventures; bedre forskerordninger, 130 % fradrag for grøn innovation).\nVi skal sikre, at vores succesrige startups får kapital og kan blive længere i Danmark. (Pensionsmidler stimuleres til growth fonde og børsmarked, medarbejderaktier, kapitalindkomstbeskatning ned, udenlandsk arbejdskraft ind).\nVi skal demokratisere ejerskabet til vores fremtidsvirksomheder. (Startup-pensionspuljer for alle lønmodtagere, diversitetsprogrammer, iværksætterskat væk, investorfradrag for risiko og en masse kultur- og skoleting).\nPraktisk politik handler imidlertid ikke direkte om ideologiske mærkesager. Den handler for det første om at få eller fastholde magten. Falder Mette som Winston Churchill gjorde ved efterkrigsvalget? Det spekulerede valgforskere over i ugen – og en dag får de ret. Men næppe foreløbig. Og et andet magttema. Hvor mange opdelinger af Venstre skal vi opleve, når 20 års allierede, Claus Hjort og Lars Løkke, endte i skyggegravskrig i ugen, så Hjorten mente, at den eneste mission for Lars er at genere Venstre? Og politik er for det andet et spørgsmål om konkrete politiske initiativer, der kan komme på finansloven, når corona-spenderbukserne er lagt på hylden.\nI onsdags behandlede jeg DI-advisory boards 25 forslag fra 14 vækstiværksættere, fordi det er det hidtil bedste samlede bud på konkrete politiske initiativer for vores økosystem. Et af de 25 sprang jeg over, nemlig at vi skal have lov til at geninvestere vores overskud, altså først betale selskabsskat, når vi (ofte sent i livscyklus) tager udbytte ud. Det koster nok i starten staten en 1 lille milliard pr. år. Men det er godt og originalt – og når man tænker det igennem, hjælper det faktisk på alle mine tre foreslåede mærkesager. Men kommer det med når forligspartier skal kriges om finansloven?\nI krig med din tidligere founder-ven. Morten Strunge og Valuer\nJeg husker fra Morten Strunges tidlige erindringsbog ”En iværksætterberetning om at satse alt, tabe alt, udfordre de store og vinde … til sidst”, hvor konsekvent – eller ”brutalt” – Morten agerer i Onfone, Mofibo og Plenty. Helt nødvendigt for forretningen giver han sparket til nære founders, hvis de ikke længere skaber værdi. Det er en hård sandhed, at succes også er brutal krig. Og at fjenden ofte bliver den, der før var din ven. Det skal da give rabalder!\nMen det kan også være svært at greje, om og hvordan en kollega performer? Jeg brugte et par år i 90’erne på at lave e-psyk.dk, en af mine alt for tidligt timede startups. Jeg tabte et par millioner, men lærte hvad paranoide, skizoide og psykopatiske personlighedsforstyrrelser er. Eller rettere, rigtig lære det gjorde jeg som leder for mange – dog uden at sætte labels. For 3-4 % af alle og nok især i de hurtigt skalerende virksomheder og i rådgiverbranchen lider af personlighedsforstyrrelser. Og dem finder Hogan, TT-38 og andre tests ikke, uagtet hvor gode de er!\nDet værste er personer med grænsepsykopatiske træk, fordi de – bag deres ofte forførende og charmerende facade – lyver for dig. Når du på et tidspunkt opdager det, hvilket kan være svært, da de tit formår at kontrollere og tryne medarbejderne under sig til loyalitet, gælder det om at handle.\nI ugens Finans og på LinkedIn så jeg den ’rørende’ beretning om ’farvellet’ til en tidligere medfounder af Valuer. Jeg tænkte, at forklaringen nok var som Morten Strunges; det var nødvendigt og også ved selve fyringen gensidigt accepteret at skilles, som historien fx fremgik af ITWatch i februar. Men i ugen kunne ’den forsmåede’ så alligevel ikke vente længere med at få luft for alle sine indestængte fantasmer og vrangforestillinger og komme med det sædvanlige arsenal af efterrationaliserede trusler. Jeg kender kun personen fra møder med ham, som jeg afbrød, da jeg opdagede, at det ikke ligefrem var sandheden, han fyldte mig med. Når jeg siden har spurgt til folk, der har delt arbejdsplads med ham, får jeg svar, der for mig bare bekræfter, hvor svært det kan være at være leder. Historien er desværre ikke ny: Du er som ansvarlig for en forretning nødt til at skære igennem – men du taber altid omdømmekrigen. For i Danmark er det per definition i krige synd for den svage. Her den, der bliver fyret. Selv om det reelt kan være stik modsat.\nRentekrigen og Lunars modangreb. Sov Dithmer i timen?\nDepartementschefer er født før de sociale medier, så de får ikke altid forhindret deres ministre i at kaste sig ud i krige, de taber. I al fald fik rutinerende Ditmer ikke bremset sin erhvervsminister Simon Kollerup i på Facebook at skrive dette symbolpolitiske statement: Det bliver simpelthen for grådigt, når bankerne leverer store overskud, men alligevel fortsætter med at pålægge negative renter på flere og flere danskere.” Og så udbrød en uge med ordkrig.\nLasse Nyby, adm. direktør i Spar Nord siden år 2000, sagde fx til finans.dk. ”Det overrasker mig, at en nordjyde kan komme så galt af sted med en udmelding, der bedst kan karakteriseres som sludder.” Nu siger Lasse, som mange nordjyder, sjældent selv så meget. Og det er så en nem nord- og vestjysk måde at undgå for meget sludder, fint optrævlet i Stine Pilgaards lille romansucces ”Meter i sekundet”. Med min rationelle side har jeg svært ved helt at forstå postyret om bankernes negative renter. Jeg mener, det interessante er rentemarginalen, især indlånsmarginalen i forhold til hvad pengene hentes til i Nationalbanken. ”Den er bankernes egen sag” fastslog Nationalbankdirektør Lars Rohde også. (”Lars” som jeg driller min kone med, fordi hun engang fik ham til bords og spurgte ”hvad han lavede?”. Han tog det selvsagt fint – og siden har hun ikke haft problemer med at genkende ham.) ”Lars” har fået lavet en fin oversigt over de forskellige bankers rentetilgang.\nMed min mere irrationelle side kan jeg dog sagtens se de negative renter som en mulighed, en ladeport der står åben for fintech-platforme som Jeppes Pleo-konti og Ken og Peters Lunar Bank. Og sørme om ikke den blev grebet af sidstnævnte med løfte om 0,5 % i indlånsrente resten af året. ”Vi er sat i verden for at udfordre banksektoren. Vi er meget billigere i drift og har ikke fine bankfilialer og dyre lønninger. Når man driver tingene billigere, har man også bedre muligheder for at give noget tilbage til kunderne.” Sådan oversætter Lunar sin smartere forretningsmodel til BT-læsere. Og mon ikke banken blev downloaded. Sådan kan krige få vindere, der slet ikke deltager i de første slag.\nSørens far har penge. Klassekamp og de 4 typer af rigtig rige danskere\nSøren Hougaard – cand. merc., DanBAN-investor og en af de meget tidlige business angels samt forfatter til kloge artikler om investering – har uddannet mange i samme gebet. Jeg har sådan set selv æren af at afløse ham og prøve at leve op til at ham på akademier om startup-investment. Nu har han læst på den franske Bourdieu-inspirerede stjerneøkonom Thomas Piketty og hans opgør med de passive formuer over for os, der prøver at skabe værdierne. Med det afsæt lavede Søren så i ugen en velskrevet Politiken kronik om klassekampanes moderne former. Blandt de rigeste 10 procent danskere er gennemsnitsformuen godt 5 mio. kr. Så uligheden kunne, som Søren mere end antyder, være værre. Vi kender ’Dovne Robert’, ’Blå Bjarne’ og senest ’Arne’. Men hvem er ’Lorenz Mangepenge’, spørger Søren og inddeler i fire kohorter. Så find dig selv eller dit eget ideal:\nHusene er de gamle familiedynastier, der er udsprunget af landets største og mest ikoniske virksomheder, der nu er i fondseje med fornuftig dekobling til ledelsen af kerneforretningen. ”Husenes særpræg er, at de ikke alene sikrer generationernes økonomiske privilegier i al evighed, men også påtager sig skrevne og uskrevne samfundsforpligtelser”.\nIværksætterne har selv skabt deres ”ultrastore formuer i kraft af digitale forretningsmodeller, globalisering af forsyningskæder, firstmoving og lave adgangsbarrierer”. ”Disse superiværksættere har demonstreret fremragende forretningssans og strategisk udsyn. Flere af dem er konverteret til skærmtrolde, mediedarlings og ideologiske orakler.” Jo, sådan en slags danske Løvens hule udgaver af Elon Musk, der ifølge Wall Street Journal i ugen tjener flere penge på at tale sine bitcoins op end på at sælge Tesla’er.\nForvalterne er kapitalsfondspartnere og CEOs i disses virksomheder. Der har fået resultataflønning uden loft og del i exits. De administrerer husenes penge og har den fordel, at de ”er med på en optur, men ikke går personligt konkurs ved en nedtur.”\nAnden generation mener Søren kendes på deres ”såkaldte Family Offices”. Disse har ”også i visse tilfælde lidt teatralske undertoner i den forstand, at de mest har til formål at sikre den næste generation en tilsyneladende menings- og betydningsfuld platform og dermed værdighed for alle, men ofte med the old man – grundlæggeren – eller dennes håndgangne mænd som forstandige bagstoppere og reelle beslutningstagere.”\nJa, Søren taler ikke nogen efter munden! Hans sidste gruppe er lidt upåagtet, men family officies er i stigende grad vigtige for vores økosystems investeringsmiljø, herunder ikke mindst for impact-investeringer. Så græs bare videre på savannen, som Søren siger. Ingen grund til at kriges om byttet.\nVi skal vinde freden! Den ny grønne Marshall-hjælp kan gøre os rigtig rige\nVi har selvsagt været meget optaget af at hjælpe danske virksomheder gennem krisen. Politikerne kan slet ikke stoppe. Og er der nogen, der trænger til likviditet til lån til omstilling – det gælder også startups – så kan de få det i banken. Vækstfonden og EU garanterer nemlig. Jeg skriver det, fordi jeg i markedet hører, at Vækstfondens matchinglån er på det allersidste og reelt er løbet ud, hvis du ikke massivt kan påvise direkte corona-relaterede tab. Nu er det garantier for din banks lån, der er hovedmenuen. Men udenfor oplevelsesindustrien og enkelte lokale SMV’er er det vel efterhånden svært at finde nogen, der mangler likviditet? Så lad os nu se på at innovere og investere i fremtiden.\nVores digitale, grønne virksomheder fra Vestas (der lige nu er udfordret på aktiekursen) til Better Energy, fra PtX til pyrolyse startups, kan også snart hente milliarder af eksportkroner. EU’s corona-genopretningsfond foldes ud de kommende par år. Den rummer 5.600 milliarder kroner. Mere end USA’s Marshall-hjælp til et totalt nedbombet Europa efter 2. verdenskrig! Og 37 % af pengene skal bruges på grønne klimatiltag, og mindst 20 % på den digitale omstilling.\nNår jeg tænker på, hvordan jeg som 3-årig blev løftet op på min morfars Massey Ferguson traktor, der var kommet med Marshall-hjælpen, så ved jeg også, hvad det betød. 300-400.000 landarbejdere røg ud af dansk landbrugs hestestalde og ind i de nye industrier. Det er den mest synlige disruptive teknologiske transformation til nu i min levetid.\nDet er selvsagt især til Øst- og Sydeuropa, vi kan eksportere nye digitale og grønne løsninger. Der er en post-corona fred at vinde. Jeg så med lidt vantro i ugen en FN-rapport: ”Are We Building Back Better” med mor Mette i spidsen for Europas grønne ”recovery-spending” med Tyskland, Norge og Finland som runner ups. Men da herlig figur at bruge og misbruge.\nEt Kinderæg af krige: Spotify, Arsenal og chipskrigen\nJohan Moesgaard Andersen, EU-rådgiver i Dansk Metal, spillede fodbold med min søn i BSV (Søllerød Vedbæk). Han har sørme skrevet en fornøjelig, letlæst bog, Foldbold A/S, der handler om FCK, Brøndby, FCM, FCN og OB som forretninger. Bogen har han skrevet sammen med faren Michael Moesgaard Andersen, som vi her på Bootstrapping kender som opinionsdanner, venture og busines angel. Enhver CBS-strategifreak kan efter opdateringen på de danske kamphaner nyde, at Michael Porter, innovations- og diversifikationsstrategier, lederprofiler m.m. fikst anvendt på noget, vi elsker, når vi kobler af fra vores forretninger. Sjov idé, sejt gået og givet hyggeligt far-søn projekt.\nBogen kom passende lige da Super League elite-forretningen på 12 klubber blevet tvunget af plakaten. I Sverige har de været monomant optaget af, at Spotify-grundlægger Daniel Ek på Twitter tilbød at købe én af de 12, The Gunnars, altså Arsenal, af hovedrige klubejer Stan Kroenke. Lang historie blev kort, med Kroenkes prisseddel $17 mia. Forbes har anslået værdien til $2,8 mia., så Daniel skal diske op med mere end portvin, slesk tale og smukke melodier for at få den transaktion hjem.\nMåske Daniel Ek også skulle koncentrere sig om det, medierne kalder podcast-krigen med Apple. Lyd er sørme blevet en hed kampplads. Daniel Ek er gået sammen med Zuckerbergs om en podcast abonnementstjeneste. Spotify vil bevare sin position ved at lade producenterne af 2,2 mio. podcasts få bidraget, og Facebook kan fastholde sine brugere i deres univers.\nSå er vi oppe i næste niveau af alvor. Det har længe været storpolitik, hvis man spørger chefer i udenrigstjenesten, at vi er stærkt afhængige af chips, der for 80 procents vedkommende produceres i Taiwan, som Kina jo mener er deres territorie. Og hvor er der ikke indbygget chips? Nu mærker danske hardwareproducenter den globale mangel. Præsident Biden vil investere 50 milliarder dollar udvikling og Intel 20 milliarder dollar i to nye chip-fabrikker i Nevada. Men ligesom med Mettes vaccinefabrikker. It takes time.\nDe tunge drenges stammekrige: Zuckerberg vs. Cook; Bezos & Musk\nZuckerberg eller Cook\nUd over at de ifølge New York Times ikke bryder sig om hinanden, så vil Apples Jim Cook sørge for, at der kommer pop-up meddelelser på iPhones, der spørger, om ejeren egentlig vil have målrettede annoncer fra Facebook. Mark Zuckerberg svarer, som sandt er, at det jo er det, der gør internettet gratis. Hele den skjulte målretning har jo længe, bl.a. i forbindelse med Trumps valgkampe, været et hot tema. Men lige nu er kamppladsen også techgiganternes egen.\nCook eller Sweeney\n”Fortnite-krigen” hedder den i amerikanske medier, og som fx Wall Street Journal beskriver, handler det om, at Tim Sweeney, milliardær og hovedmand bag Epic, så eksistensen for deres Fortnite (videospillet over alle for alle teenagers) truet af Apple, hvorfor han igangsatte #FreeFortnite. Det projekt handler, som jeg nævnte forrige fredag, om at skabe et “metaverse”, et fælles univers af AR og virtuelle verdener, der vil smelte sammen med den fysiske verden, og hvor vi frit kan leve, arbejde og hænge ud. Nede på jorden og i de retslokaler, hvor alle amerikanske kampe ender, handler det om, om Jim Cook stadig kan få et 30 % cut af Epics omsætning.\nBezos og Musk\nEn direktør i Tryg fortalte, i forbindelse med en rapport, jeg lavede om sektorens fremtid, at de havde mange flere data om deres bilforsikringskunders kørsel, end de brugte eller turde bruge til, det der på forsikrings-lingo hedder mikrotarifering. Men tænk så hvad bilproducenterne, in casu Tesla, har af data. Elon Musk behøver ikke se i en politijournal for at vide, at jeg har fået mit første klip på en regnvejrsaften på en uendelig, tom landevej nord for gudsforladte Aars. Og hvorfor skal kvinder, der notorisk kører pænere end mig subsidiere præmien for os mænd? Jeg spørger bare. Oven i vil markedet svinde ind (delebiler, droner mm.) og færre ulykker (selvkørende transport). Den perfekte storm er nær. Musk vil tage old hat selskabernes bedste forretning. Selskaberne ved det, men lukker øjnene.\nDet er bare ét eksempel på, hvad vi kan vente os fra Jeff Bezos butik, når den står i fuldt flor. Amazon-data på vores indkøbsmønstre oppe i deres egen sky, er så vild. Og du får kun adgang, hvis du sælger på Amazons platform og betaler. Joachim Sperling, Axcelfuture sagde det engang sådan her: ”Enhver, der har været med i et spil matador, hvor én modspiller har tilranet sig alle bygbare grunde fra Hvidovrevej til Bredgade ved, at det bliver et dødkedeligt spil. Vinderen er udpeget, det er kun et spørgsmål om tid.” Den side af krigen er forbi, før den er begyndt.\nUgens tips, tricks & transaktioner\nDer er så mange gode transaktioner på det seneste, at det bliver for mange at hive frem. Fx her til morgen i Finans gode Jasenko og byFounders rejsning af 35 mio. kr. til Tame, som vi nok vender tilbage til i hastig takt med at events vender tilbage. Men her lidt tips:\nFounder og E-manager Rasmus Theilsø Madsen har lige skrevet bogen ”Pitch Deck” som en manual til din første investering. Alt fra hans egen investering er dokumenteret, herunder på ”panden mod mur”- erfaringer i mødet med business angels og med Vækstfondens reglementer. Se mere på pitchdeck.dk.\nDu kan godt søge Innobooster\n”Den gode nyhed er, at vi er i bund med puklen fra 2020-slutningen”. Sådan skriver Pernille Rype, Innovationsfonden til mig. Jeg har spurgt, fordi jeg har modtaget klager fra miljøet over, at ansøgninger har ligget i op til 20 uger. Hvordan planer og prognoser er going forward, vender jeg tilbage med.\nDu kan også søge VF-matchinglån\nMens jeg skriver dette, fremgår det på Vækstfondens hjemmeside, at matching-lånene igen-igen-igen er forlænget, nu til 31. juni. Men reelt skal du søge denne måned. Som jeg hører det fra ansøgere, er det som nævnt overfor, skærpet vigtigt at være COVID-19 ramt.\nDet svensk-startede VC med det smarte koncept om at sammensætte stærke teams kommer jeg tilbage til snart. Mens vi venter på at deres danske opstart tager fart i august, kan du – helt gratis – gå på deres online vækstiværksætter-academy.\nOm det er et tips eller trick, må du selv afgøre. Men der er altså mange, der tilbyder at anbringe ens opsparing. Jeg får mindst et dansk tilbud om dagen. Nu forfordeler jeg, som enhver træt læser ved, Nordjylland, hvor startup-investorkulturen er svagest og mest indadvendt. Newdeal Invest i Aalborg tilbyder dig 30 % afkast om året. Det kan Mads Christiansen – mener han – fordi han sidste år fik et afkast på 266 % i radioprogrammet “Millionærklubben” ved udelukkende at investere i onlinehandel, digital transformation og gaming. Og investeringsfonden skal følge samme strategi, når den investerer i 15 børsnoterede virksomheder. Hvad så med de sidste 233 % – eller er der noget jeg platte Mads Doss har misforstået?\nLad os begrave alle stridsøkser, smelte våben til jern\nRige mennesker bliver skilt mindre end andre. Vi over 50 hyppigere, såkaldte ”grey divorces”. Ja, nu er vi nået til den udeblevne skilsmissekrig mellem Bill og Melinda Gates. Verdens 4. rigeste par med $130 mia. (og nok mest intelligente og overskudsagtige) talte kun pænt. Hvad er så grunden til, at de skilles efter 27 år? Det kan jeg sagtens fortælle efter ugens myriader af amerikanske parterapeuters bud. De og især han arbejede lidt for meget – og for meget hver for sig. Hvordan ved jeg det, ud over at ordet ”arbejde” er det mest anvendte ord i deres staement? Fordi af alt vi læser uddrager vi allermest det, vi selv direkte kan spejle os i. Så kan du selv gætte forklaringen på min egen skilsmisse, der faktisk også kom efter 27 år! (Og ja, Bill og jeg er også lige gamle, men der ophører lighederne og spejlingen så også.)\nHåber du fik læst lidt fra krigsskuepladserne, du selv kunne spejle dig i – eller bare ryste på hovedet af. Ellers er du velkommen i næste uge, endda til at bidrage. Der er nyt, mestendels fredeligt, på Bootstrapping-platformen hver dag, og jeg samler op onsdag, før det herlige økosystems Kristi Himmelfarts raketter går til vejrs. God fredagsfest!


Vejret i Bilbao - hvad kan du forvente alt efter hvornår du rejser - Bilbao.dk\nHjem Blog Vejret i Bilbao – hvad kan du forvente alt efter hvornår du rejser\nBilbao er en skøn by at besøge uanset hvornår på året du rejser. Byen tilbyder et væld af spændende attraktioner, der gør selv et besøg i det lidt triste efterårsvejr hele turen værd alligevel. Din tur vil dog i høj grad være præget af, hvornår du vælger at tage af sted og du får måske brug for en guide som denne, for at finde ud af hvornår det lige netop er bedst for dig at rejse. Her får du en guide både til vejret og hvad du kan forvente at lave, alt efter årstiden.\nForår i Baskerlandet\nForåret i Bilbao er fantastisk for dig, der er vild med mode, kultur og historie, og gerne vil på en smuk bytur i Bilbao, og det er jo netop først og fremmest det de fleste vil til Bilbao for. Vejret i foråret er forholdsvist lunt uden at blive for varmt. Gennemsnitstemperaturen i marts om dagen ligger på omkring 14 grader, mens den i Maj sniger sig op omkring de 19 grader. Helt perfekt, når du skal på tur i byen for at nyde den smukke arkitektur og besøge cafeer, nyde pintsox og besøge alle byens seværdigheder, inklusiv selvfølgelig Guggenheimmuseet.\nPræcis som herhjemme byder foråret på masser af nyudsprungne blomster og træer, der gør byen smukkere end på noget andet tidspunkt. Vejret er dog omskifteligt og du skal forvente overskyede dage, lidt regn og blæst i forårsmånederne stadigvæk. Det er den bedste tid for dig, som gerne vil veksle mellem skønne dage i byen og hyggelige dage på museer og cafeer.\nSommer i Bilbao\nSommer er den oplagte sæson for de fleste turister i Bilbao. Det er så absolut den varmeste og tørreste sæson, hvor temperaturerne gerne ligger noget over de 20 grader hver dag. Ligeledes når badevandstemperaturen også over de 20 grader, typisk i Juli og August, og det er derfor så absolut et godt tidspunkt for børnefamilierne, der planlægger at køre ud til havet for at bade en dag eller to.\nSommer tilbyder flest muligheder i Bilbao, men også flest turister. Heldigvis er byen endnu ikke overrendt og i kan sagtens nyde en skøn ferie med både tid til at bade, slappe af i gaderne, spise lækre kager på café, og nyde det rige kulturelle liv i byen!\nEfterår i Bilbao\nBilbao byder på det dejligste efterårsvejr. I det tidlige efterår kan du stadig nå at nyde det varme vejr og gode badetemperaturer. Du kan selv bestemme om du foretrækker at bruge dine dage ved vandet ved Soplana, om du vil på vandretur omkring Artxanda, eller i byens mange, spændende kvarterer. Faktisk kan du nå det hele på en dag, hvis bare du står tidligt nok op!\nKommer vi lidt længere hen over i oktober og november, må du forvente lidt flere regnvejrsdage og køligere nætter. Dog er vejret stadig helt perfekt til at besøger alle museer og seværdigheder i byen.\nVinter tæt ved Pyrenæerne\nSelv om Bilbao måske ikke lige er det første sted man tænker på, når man overvejer en god vinterferie, er det faktisk ikke en helt dårlig ide. Vejret er lunt om end lidt regnfuld. Selv i januar som er den koldeste måned ligger den gennemsnitlige dagtemperatur på omkring 11 grader og man kan fint nyde byens mange attraktioner.\nOverset er det til gengæld ofte, at Bilbao kun ligger omkring fire timer fra Pyrenæerne og nogen af de skønneste skisteder. Dette gør Bilbao til en skøn destination for dig, som egentlig foretrækker en lun vinter, men også godt kunne bruge en dag eller to i sneen, der hvor det er rigtig sjovt og ikke bare irriterende vådt!\nPrevious Post Guggenheim museum Bilbao\nNext Post Kør selv ferie i Spanien – 3 tips til at få den bedste tur


Stephen King: Blodtørst ⋆ Skriv for livet\nOn 27. september 2021 23. september 2021 By Louise H. A. TrankjærIn Anmeldelser, Bøger, Litteratur\nJeg glæder mig som et lille barn til jul hver gang, jeg hører, at der er nyt fra Stephen King (som i øvrigt fejrede sin fireoghalvfjerdsårs fødselsdag i går!) King er en mester på sit felt, og jeg er endnu ikke stødt på et dårligt værk fra hans hånd, så det tvivler jeg på nogensinde vil ske.\nBlodtørst er en novellesamling med fire lange noveller, som er sublimt oversat af Jakob Levinsen. De fire noveller er meget forskellige, og i stedet for at læne sig op ad hinanden, er de i stedet med til at fremvise, hvor enormt alsidig King er, når han skriver. Han kan så meget indenfor så mange felter i litteraturen, og det er hæsblæsende inspirerende læsning.\nMin absolutte yndling ud af de fire er Mr. Harrigans telefon, som besidder det ægte, typisk Kingske, det, der sidder lige udenfor synsfeltet, det, der vibrerer i luften, men ikke rigtigt giver sig til kende, er det, er det ikke? Du har de kendte elementer, den unge dreng, det lille samfund, det trygge og rolige, og så … King. Det samme gør sig gældende i novellen Rotten, hvor man som læser aldrig får klar besked, men bliver efterladt med det uhyggelige hvis nu.\nSom altid er sproget levende, strømmende og let. Kings karakterer træder frem fra siderne uden videre, og du når knap to linjer, før historien har revet dig med, og du er tabt for omverdenen.\nBlodtørst er King for fuld udblæsning. Der er ikke skruet ned for noget trods de 74, og det er sublim læsning. Trods de 480 sider er den slugt hen over et par aftener.\nAnmeldelseBlodtørstHr. FerdinandPolitikens ForlagStephen King


Inden længe er det 500 år siden, at Martin Luther startede reformationen af den romersk-katolske kirke. Men hans oprindelige mål var slet ikke at...\nHøj eller lav – hvem bruger mest energi på gåturen?\nEn læser med korte ben går ofte tur med sin høje kæreste med lange ben. Hun vil gerne have videnskabens svar på, hvem af de to der forbrænder mest...\nEn donation på 65 millioner fra A.P. Møller Fonden til Sagnlandet Lejre gør det nu muligt for forsøgscentret at etablere Danmarks hidtil største...\nEr lys altid godt?\nBlandt tilhængere af Game of Thrones er det almindelig kendt, at en stor del af handlingen er inspireret af virkelige hændelser og steder. Men hvilke...\nDe bibelske fortællinger om påsken må konstant genfortælles og fortolkes på ny, hvis de skal bevare deres relevans, lyder det fra en dansk forsker...\nHvorfor er Danmark et af verdens mindst korrupte lande?\nFRA ARKIVET: Påsken er langt ældre end Jesus\nDen kristne påske har faktisk lånt elementer fra den jødiske påske.\nSiden 2008 har Aarhus Universitetshospital halveret antallet af operationer for jordbærmærker, ved hjælp af betablokkeren propranolol. Det viser et...\nBegejstrede arkæologer er netop nu i gang med at udgrave en mark, som de mener stammer fra middelalderen. Udgravningen af den gamle mark kan være med...


Provenu 2020 ⇒ Hvad betyder et provenu? Få svar her\nHvad betyder et provenu?\nBrug for at låne penge?⭐⭐⭐⭐⭐ Over 100.000 brugere har brugt vores søgemaskine til at søge efter de billigste lån. Sammenlign lån hurtigt og nemtSammenlign de nyeste lån nu Hvad er et låns hovedstol?\nHvad er provenuet så?\nEksempel på provenu\nHvis du er en af de mange danskere, der har optaget et lån, så kender du måske til det såkaldte låneprovenu; men hvad er et provenu så? Svaret er enkelt; de to ord betyder det samme, så vi vil derfor udelukkende anvende ordet provenu fremover. Hvis man tager ordet provenu i dets bogstavelige betydning, så betyder det udbytte eller indtægt, men vi vil i denne artikel i stedet fokusere på ordets betydning indenfor lånesammenhæng, hvor det har en lidt anden betydning. Et provenu hører til det trekløver, som ethvert låns hovedstol er sammensat af, hvilket er stiftelsesomkostningerne, kurstabet samt provenuet.\nHvad er et låns hovedstol?\nDet korte svar er at hovedstolen udgør lånets samlede størrelse, dvs selve lånebeløbet, stiftelseomkostningerne samt diverse renter og gebyrer. Som mulig låntager er det af afgørende betydning, at man gør sig bekendt med sit låns hovedstol, da den svarer til det beløb man rent faktisk ender med at skulle betale i afdrag. I modsætning til restgælden vil hovedstolen aldrig ændre sig i størrelse. Hvis man f.eks. køber en ny bil til 120.000 kr., så kommer man rent faktisk til at betale et højere beløb end de ønskede 120.000 kr.\nSvaret ligger nærmest i ordet. Stiftelsesomkostningerne er et gebyr man som låntager betaler for at stifte sit lån, og kan variere i størrelse alt efter hvilken låneudbyder man vælger. Som udgangspunkt vil stiftelsesomkostningerne dog typisk ligge på ca. 2%\nMarkedskursen har desuden også en indflydelse på hvor meget man samlet skal betale tilbage. Hvis en given kurs ligger på 100 vil der ikke være nogen påvirkning på ens hovedstol (hvilket stort set aldrig er tilfældet), men hvis kursen f.eks. ligger på 98 vil man få udbetalt 98% af det ønskede beløb. Som udgangspunkt vil de fleste lån derfor tage højde for eventuelle kurstab i løbet af afbetalingstiden. Derfor indberegnes kurstabene da også i lånets hovedstol. Dette skyldes, at man som låntager selvfølgelig gerne vil have det ønskede beløb indsat på sin konto.\nEt låns hovedstol og provenu kan ved første øjekast minde om hinanden, men det vil dog være en fejl at sidestille disse med hinanden. Provenuet svarer overordnet set til det beløb som man i sidste ende ønsker skal ende på ens bankkonto, hvorimod hovedstolen (som nævnt ovenfor) svarer til de reelle afbetalingsomkostninger. Derfor vil et låns hovedstol stort set altid være højere end provenuet.\nLad os antage at man befinder sig i den situation, at man står og skal til at købe sin drømmebolig. Lad os yderligere antage, at huset har en salgspris på 1.500.000 kr., som man derfor skal ud at låne. Som det fremgår af det ovenstående, så skal man faktisk låne et højere beløb (hovedstolen) for at kunne dække boligens salgspris. Med en stiftelsesomkostning på 2%, vil der blive tilføjet 30.000 kr. til lånet. Til sidst vil der blive tilføjet et beløb, der skal til for at dække kurstabet; lad os ligeledes sige 30.000 kr. Man har nu en hovedstol på 1.560.000 kr., hvorimod ens provenu forbliver på de 1.500.000 kr.\nTil sidst bør det også nævnes, at ens provenu vil påvirke lånets renter og gebyrer. Dette betyder, at jo større et beløb man ønsker at låne, jo højere vil ens renter og gebyrer tilsvarende også være. Derfor vil et godt råd være, at man absolut kun låner de penge som man rent faktisk skal bruge. Man ønsker jo selvfølgelig ikke at brække nakken på afdrag, der slet ikke svarer til ens økonomi.


Skal du lægge asfalt ned? - Handyman København\nHar du brug for at lægge noget nyt asfalt ned rundt omkring den bygning, som du er i gang med at bygge? I så fald leder du med garanti også efter en god asfalt pris. I denne artikel vil vi snakke mere om, hvordan du får fat i den billigste asfalt og et godt firma, som kan lægge denne ned for dig.\nHvis du gerne vil finde frem til et rigtigt billigt firma, som du kan købe og få lagt asfalt ned igennem, så er der ikke noget andet for end at gå i gang med at sammenligne ting på kryds og tværs. Her handler det simpelthen blot om at finde ud af, hvilke muligheder man har først og fremmest. Her kan du med fordel lave en lille liste ved siden af i dit notesystem over alle de firmaer, som du kan vælge imellem.\nDet kan godt tage sin tid at sammensætte sådan en liste. Men når du har sammensat denne liste, så har du også et godt overblik over, hvilke muligheder du egentlig har. Herefter begynder du at være lidt mere kritisk omkring tingene.\nDet handler for eksempel om at gå ind på de forskellige hjemmesider og kigge sig lidt omkring. Hvilke priser kører de egentlig med, når det kommer til stykket? Og hvilke services tilbyder de i de forskellige pakker, som de tilbyder?\nDet er også en god ide lige at lægge lidt mærke til, præcis hvilken form for asfalt de benytter sig af. Der skal gerne være en rigtig god kombination, som virkeligt kan holde til rigtig meget. Det skal altid have en god kvalitet, det som man vælger.\nPrisen er ikke det eneste det handler om\nPrisen er naturligvis vigtig, når man vælger at købe asfalt og at hyre et firma til at lægge den ned for en. Men prisen er dog ikke det eneste, som det handler om. Det er også meget vigtigt at du får rigtig god asfalt, som er i en god kvalitet. Og derudover er det vigtigt at få fat i et rigtig godt firma, som har en god kundeservice.\nDet skal helst gerne være et rigtig godt samarbejde, som du får med det firma, som ligger din asfalt ned for dig. Her kan du med fordel kigge på nogle anmeldelser fra tidligere kunder. Igennem anmeldelser kan du meget hurtigt danne dig et indtryk af hvilket firma der er det rigtige for dig.


"The Last Exorcism" var ikke den sidste eksorcisme | Filmz\n“The Last Exorcism” var ikke den sidste eksorcisme\nLigesom “The Final Destination” ikke var den endelige destination, så er “The Last Exorcism” ikke den sidste eksorcisme, da en 2’er netop har fået grønt lys.\nSe også: Creepy trailer til Eli Roths “The Last Exorcism”.\nDen Eli Roth-producerede gyser kostede blot 1.8 mio. dollars at producere, men formåede at inkasserede mere end 67 mio. dollars i biograferne på verdensplan, hvorfor det ikke kommer som noget chok, at en 2’er er på vej.\n“The Last Exorcism 2” skrives af Damien Chazelle, der sidste år fik sin debut med musicaldramaet “Guy and Madeline on a Park Bench”, som han både skrev og instruerede. Det er endnu uvist, hvorvidt Chazelle også vil stå for at instruere eller blot skrive manuskriptet.\nOptagelserne står til at begynde i løbet af efteråret.\nSe også: ”The Last Exorcism” skubber “The Expendables” af 1. pladsen.\n24. aug 2011 12:00 Kilde: The Hollywood Reporter kasperfmn\n"First Man"-instruktør genforenes med "La La Land"-stjerne - og måske Brad Pitt\nOscar-instruktør tager til månen i traileren til "First Man"\nRyan Gosling er første mand på månen i billeder fra "First Man"\nDGA Awards: Instruktørerne gør "La La Land" til stor Oscar-favorit\nSe kortfilmen bag årets Oscar-overraskelse "Whiplash"\n#1 PredatorX 10 år siden\nSå kan de måske rette op på den elendige slutning.\n#2 Mr_Baskerville 10 år siden\nJeg var meget positivt overasket over filmen, men jeg kan ikke se hvorfor man skulle lave en 2er. Der er ikke mere at fortælle, så hvad med at lade den ligge og lave noget nyt i stedet? Eller skal vi lave det til en franchise og udvande ideen til ukendelighed... Suk\n#3 Sweetiebellefan 10 år siden\nJeg må håbe det bliver ventetiden værd.\nBare en skam at det bare var endnu en fake dokumentar.\n#4 BN 10 år siden\nMr_Baskerville (2) skrev:\nEller skal vi lave det til en franchise og udvande ideen til ukendelighed... Suk\nJa, så behøver de ikke at tragte efter noget så ubehageligt og krævende som kreativitet og originalitet. Og folk ser jo fortsættelserne, hvilket giver sikre penge i kassen. Og filmfolkene, herunder skuespillerne, skal jo også leve af noget ... blablabla og bla\n#5 Minetti 10 år siden\nFaktisk en rigtig fin film! Ved ikke med en to'er... ved kun at de fleste to'ere ender dårligt\nSe to sjove klip fra kræft-komedien "50/50" med Joseph Gordon-Levitt 24 Aug 2011


‘Nu kan det være nok med det globaliserede madcirkus’\nDa kokke fra verdens bedste restauranter, idealistiske landmænd, samlere og forskere med speciale i landbrug og biologi i weekenden (27.-28. august) samledes i København til symposiet Planting Thoughts, var der tunge emner som mishandling af vores jord og den skrantende globale fødevaresituation på bordet. Heldigvis var der samtidig en hel del bud på, hvordan problemerne kan tackles.\nTemaet var “Planteriget”, men fokus kom også til at være på sundhed og især bæredygtighed. Blandt talerne på podiet fornemmede man en klar intention om, at de også ville være med til at tage deres del af ansvaret for, hvordan verdens munde skal mættes i fremtiden.\nStjernekokke tager ansvar\n“De her stjernekokke er godt klar over, at de har et ansvar - at de har indflydelse på, hvilke trends der er. Fx i forhold til bæredygtighed og formindsket spild og i det hele taget i forhold til at omgås maden med mere respekt.”\nJan Krag Jacobsen, præsident for Det Danske Gastronomiske Akademi, er en af bagmændene bag MAD Foodcamp og symposiet Planting Thoughts, og Spiseliv mødte ham i pausen mellem symposiets to sessioner om søndagen.\n“Den voksende etiske ansvarlighed er ny i kokkeverdenen, den var der ikke for 30 år siden. I gamle dage var det sådan, at hvis du skulle leve af restaurantmad, blev du syg. Man kan se, at de idéer, vi havde, da vi formulerede det nye nordiske køkkens manifest tilbage i 2004, har tændt hele vejen rundt. Ikke at det nødvendigvis er noget, vi har startet, men der er åbenbart mange, der har tænkt det samme; at nu kan det være nok med hele det der globaliserede madcirkus. Man kan se en masse nye trends, og nu skal vi finde ud af, hvordan vi kan bruge dem.”\nJan Krag Jacobsen, cand.polyt, er præsident for Det Danske Gastronomiske Akademi og en af initiativtagerne til MAD Foodcamp og symposiet Planting Thoughts. Foto: Mads Eneqvist\nDet er nu, der skal sættes ind\nSkal man tro biolog Hans Herren præsident for Millenium Institute, en af talerne på symposiet, er det ikke et sekund for sent, at der bliver sat ind:\n“Business as usual is not an option.”\nDet er ikke en mulighed at fortsætte som hidtil. Ordene var kontante, men heldigvis havde Herren også et opløftende budskab:\n“Det er muligt at dyrke fødevarer, som tager hensyn til miljøet under økonomisk forsvarlige betingelser, som samtidig kan ernære os alle.”\nDet handler blandt andet om at ændre på den nuværende situation, hvor “de forkerte afgrøder dyrkes de forkerte steder og på den forkerte måde, hvilket blandt andet skyldes stærke kræfter blandt multinationale frøfirmaer med massive økonomiske interesser.”\nOgså lavpraktiske forslag\nFor os almindelige mennesker - og for en stjernekok for den sags skyld - kan det virke overvældende at skulle tage kampen op mod mægtige fødevarelobbyister, men der kom også mere lavpraktiske forslag på bordet.\nFor eksempel talte Daniel Patterson, køkkenchef på Coi i San Fransisco, om, hvordan han har genopdaget rødbeden, som nu er en af hans yndlingsingredienser. Vores egen aspargeskonge, Søren Wiuff, forklarede, hvordan en porre sået på et andet tidspunkt af året end normalt kan blive til en helt anden, meget delikat råvare. Planteneurolog Stefano Mancuso fortalte, at vi kun kender 10% af de plantearter, der findes på på jorden, så der er masser af uopdagede, potentielt fantastiske ingredienser derude. Og samlerne Miles Irving og Francois Couplan gav publikum et lille indblik i nogle af de planter, vi normalt overser, men som nemt kan spises - med velbehag.\nKlinger det hult?\nMen klinger al den snak om bæredygtighed og om at tage ansvar ikke hult, når mange af talerne, som køkkenchefer på verdens bedste restauranter, lever af at skabe kulinarisk extravagante oplevelser, som stort set kun de überrige har eller tager sig råd til?\nNej, for som Kamal Mouzawak, kok og stifter af Souk El Tayeb, Beiruits første farmers’ market, sagde:\n"Vi må spørge os selv: Hvordan kan vi hver især gøre den lille ting, der gør en forskel?"\nHvad fik deltagerne med hjem?\nLæs med her, hvor nogle af dem, vi mødte på symposiet, svarer på, hvad de fik ud af det.\nDavid Chang, kok og ejer af Momofuku restauranterne in New York\nJeg skal tale på symposiet, og jeg er beæret over at være en del af denne fantastiske begivenhed. Det, som René og de andre fra Noma gør, er en meget anderledes tilgang. Det handler om at gøre tingene rigtigt, at bidrage - ikke bare for ens egen skyld - og at sprede ordet.\nHar du fået det ud af det, du håbede?\nJeg har ikke gjort noget, jeg har bare deltaget. Men alle de andre her har helt bestemt gjort en forskel. Symposiets formål er blevet opfyldt, og tiden vil vise, om det har haft nogen indflydelse. Frøene er sået, det er en god start.\nKommer du igen til næste år?\nHelt bestemt. Jeg elsker København, og jeg vil elske at deltage igen, også som tilhører. Jeg vil hjælpe til hvilken som helst måde, om det så skal være at sprede hø, det ville være helt fint med mig.\nLars Lundø Jacobsen, kok på The Paul\nHvorfor er du her i dag?\nJeg synes, det er et et vigtigt emne, der bliver behandlet. Især overproduktionen og den skæve fordeling af ressourcerne i verden. Det kan måske virke vildt, at vi her skal angribe så stort et problem, men et eller andet sted skal man jo starte.\nJa, det har været nogle interessante talere, og jeg har fået nye oplysninger og nye indgangsvinkler til, hvordan man kan starte med at gøre en forskel på et mikroniveau og bevæge sig opad derfra.\nJa, det tror jeg. Det kunne være sjovt at følge op på, om der kommer nogen ændringer fra år til år, og til næste år bliver det nok et andet emne, der bliver angrebet.\nOla Rudin, kok og indehaver af Restaurant Trio i Malmø, som pt. er lukket\nFor at mødes med kollegaer fra hele verden. Alle kommer her, det er fedt.\nJa, indtil videre. Jeg glæder mig til at høre Michel Bras og Andoni Aduriz fra Mugaritz senere i dag.\nJa, det er en stor ting, de har gang i her. Jeg tror, det kommer til at blive større og større og bedre og bedre.\nDaniel Patterson fra Coi i San Fransisco fortalte, hvordan arbejdede med rødbeder - og delte rødbedevingummibamser ud. Uhm!\nSamler Francois Couplan var en af symposiets mere farverige karakterer, og han sagde blandt andet: "Da jeg var yngre, havde jeg det bedre blandt planter end blandt mennesker."\nAlex Atala fra D.O.M. delte smagsprøver ud på myrer medbragt fra Amazonas og fortalte: "Da amazonindianerne smagte citrongræs og ingefær første gang, syntes de, det smagte af myrer." Og det var sandt - myrerne smagte af citrongræs og ingefær, men de var lige crunchy nok til denne reporters smag.\nDer var stående klapsalver, da Michel Bras, som anses for at være manden bag terroir-køkkenet, gik på scenen.\nBlandt talerne var kokke fra nogle af verdens bedste restauranter, idealistiske landmænd, samlere og nogle af verdens førende forskere med speciale i landbrug og bæredygtighed.\nI forbindelse med madfestivalen MAD Foodcamp var der for særligt dedikerede madnørder, kokke og avlere arrangeret et symposium med deltagelse af nogle af tidens allermest prominente kokke, videnskabsmænd og rockstarbønder.\nLæs mere om Planting Thoughts her.\nNu med Paris-inspireret restaurant i vandkanten: 2150 Nordhavn er ved at blive voksen\n16. okt 2019 | Cecilie, Spiseliv.dk\nEt nyt bistro tårn oplyser Frederiksberg\n8. okt 2019 | Casper, Spiseliv.dk\nDen store vildtguide 2019\n7. okt 2019 | Cecilie, Spiseliv.dk\n5 romantiske middage i smukke omgivelser\n7. okt 2019 | Sabina, Spiseliv.dk\nDerfor kan du drikke kaffe med god samvittighed\n8 restauranter med god mad i København\nRoskilde madfestival fortsætter festen: gæsterne søger lokale madoplevelser


Vi tilbyder gymnastik til både børn, unge og voksne i alle aldre, herunder et TeamGym drenge mini/junior og TeamGym seniorherrer hold. Under vores vifte af gymnastikhold for børn udbyder vi også Hiphop Dance, MGP Dans, Yoga for børn og Ropeskipping. I løbet af sæsonen afholdes der flere forskellige events for børn.\nVi tilbyder motionshold til unge og voksne - alle med den fællesnævner, at vi gerne vil have vores medlemmer ud og røre sig, og samtidig have det sjovt. Disse hold sigter ikke mod serier og opvisninger.\nVi tilbyder fitness til unge og voksne - træning på 12 forskellige hold, som kan benyttes enkeltvis eller valgfrit via vores fitness-kontingent. Fitnessholdene er spredt bedst muligt hen over ugens 7 dage, så der kan opnås god udnyttelse i forhold til fitness-kontingentet. Under fitness afholdes der to events i løbet af året. De tilbydes til alle, men har man fitness-kontingent er det inkluderet i kontingentet.


Mark: Lurende magtskifte sender franske renter i vejret | LandbrugsAvisen\nMark: Lurende magtskifte sender franske renter i vejret\nBekymringerne vokser på det franske gældsmarked i takt med Le Pens chancer.\n1. feb 2017 13:31 Skrevet af Landbrugsavisen.dk\nDe franske renter stiger forholdsvis kraftigt.\nPå figuren kan man se, at renterne er steget fra 0,2 procent til over 1 procent på de seneste fire-fem måneder. Det som også er interessant, er, at sammenholder man med de tyske statsrenter, som også er steget, vil man se at forskellen udvides, det vil sige at der forlanges en gradvis større merrente hos investorerne.\nFra at ligge på en marginal merrente til Tyskland på 0,2 procent er der nu igen 0,6 procent forskel. Frankrig skal snart til valg. Nærmere den 23. april. Det er nok en af hovedårsagerne til at forskellen til Tyskland udvides.\nEfter Brexit og Trump er spændingen steget – nu virker det ikke så umuligt, at Marie Le Pen kan gå hen og blive Frankrigs næste præsident. Hun har ikke lige frem meget til overs for den Europæiske Union, som Frankrig økonomisk set har meget stor glæde af, og hun er fortaler for ”Frexit”, altså en fransk udmeldelse af unionen.\nFrankrig har en høj statsgæld på ca.100 procent af BNP og har umådelig svært ved at gennemføre økonomiske reformer herunder af arbejdsmarkedet. De fik særregler af ECB, så de ikke blev ramt af at underskuddet på de offentlig balance var, og stadig er, på den forkerte side af -3 procent.\nMed udsigt til Le Pen begynder markedet at regne på, hvad en ny politik overfor EU kan betyde for kreditværdigheden af de franske statspapirer, og dommen er klar: Der skal højere rente til at godtgøre det, og renteforskellen til Tyskland vil forventelig variere sammen med Le Pens chancer i meningsmålinger frem mod april.


Semco Maritime øger omsætningen med 40 procent i 2011\n2011 blev et godt år for Semco Maritime med en stor tilgang af ordrer og kraftig vækst inden for næsten alle forretningsområder. Ny strategi skal sikre fortsat fremgang med øget fokus på internationale vækstmarkeder.\nOffentliggjort: 11.04.12 kl. 14:04\nEn stor tilgang af nye ordrer var med til at sikre Semco Maritime A/S markant vækst i 2011. Omsætningen blev øget med næsten 40 procent til 1,76 mia. kr., hvilket er selskabets hidtil største omsætning. Resultatet af den primære drift blev 38 mio. kr. mod 18 mio. kr. året før, hedder det i selskabets årsregnskab onsdag.\n”2011 var et godt år for Semco Maritime med kraftig vækst inden for stort set alle forretningsområder. Vi oplevede blandt andet fremgang inden for offshore vindenergi, hvor vi i stigende grad får fodfæste på markedet både herhjemme og internationalt,” siger adm. direktør Steen Brødbæk.\nDet eneste forretningsområde, der ikke levede op til forventningerne, var Energy Infrastructure, hvor Semco Maritime hensatte et større millionbeløb på grund af usikkerhed om betaling for ekstraarbejde på et enkelt projekt.\n”Det forklarer, hvorfor indtjeningen ikke fulgte med omsætningen i 2011. Selv om udviklingen i resten af virksomheden er positiv, påvirker hensættelsen årsresultatet. Den samlede udvikling i indtjeningen er derfor ikke tilfredsstillende,” siger Steen Brødbæk.\nFlere medarbejdere og nye investeringer\nDet stigende aktivitetsniveau øger behovet for nye medarbejdere. Semco Maritime ansatte i 2011 et stort antal ingeniører og teknikere og vil også fremover have behov for at tilføre nye kompetencer.\n”Lige som sidste år vil det i 2012 være en stor udfordring at tiltrække de specialister, der er nødvendige for at løse opgaverne. Rekruttering af de rette medarbejdere er et af de områder, vi har stor fokus på,” siger Steen Brødbæk.\nSemco Maritime har i løbet af 2011 foretaget en række opkøb og investeringer, der er med til at ruste virksomheden til fremtiden, heriblandt oprettelsen af et Global Engineering Center i Singapore, hvor der med tiden skal være 100 medarbejdere, samt opkøbet af virksomheden Danish Rope Access.\nEndvidere har Semco Maritime i 2011 implementeret et nyt forretningssystem (ERP), der vil medføre øget effektivitet og være et vigtigt styrings- og ledelsesværktøj i forbindelse med virksomhedens fortsatte vækst.\nSenest har Semco Maritime vedtaget en ny strategi – First Choice 2015 – der skal sikre en førende markedsposition inden for udvalgte forretningsområder og øge de internationale aktiviteter. Det overordnede mål er en fordobling af omsætningen til 3,4 mia. kr. i 2015.\n”Vi er en virksomhed i vækst, og den fremtidige vækst skal hovedsageligt hentes i udlandet gennem opkøb og organisk vækst. Efterspørgslen på det globale energimarked vokser, og vi er godt positioneret til at få del i væksten inden for såvel olie og gas som vedvarende energi,” siger Steen Brødbæk.\nSemco Maritime har i de første måneder af 2012 oplevet fortsat fremgang, blandt andet i form af to store ordrer til havmølleprojekter i Nordsøen. ”Vi forventer en fortsat stigende ordreindgang og en deraf følgende vækst i både omsætning og indtjening i år,” siger Steen Brødbæk.\nSemco Maritime undersøger flere opkøb\nSemco Maritime overtager britisk ingeniørvirksomhed\nSemco vil ansætte 100 ingeniører i Singapore


Nyd det fulde potentiale af din underholdningsopsætning hjemme. Superb lydkvalitet plus trådløs frihed betyder, at der ikke er kabler at falde over, at du ikke vækker naboerne, og at det kun er dig og din favoritfilm.\nEn mere rumlig TV-oplevelse\nHovedtelefoner til hjemmeanlæg skal være i stand til at føre dig ind i din helt egen verden af lyd. Så du bør forvente enestående lydkvalitet og effektiv dæmpning af støjen udefra - samtidig med at andre ikke forstyrres. Med hovedtelefoner fra Sennheiser får du altid fremragende lyd til både video og audio - med kvalitets-transducere, som får det bedste frem i alle lydsignaler - film, rockkoncerter, violinsoli eller hørespil. Sennheiser hovedtelefoner byder på en fantastisk komfort, så du kan glæde dig over immersive rejser ind i lyden - uforstyrret og i timevis. Du kan endda nyde den totale frihed og tage den legendariske Sennheiser-lyd med dig - i form af trådløse hovedtelefoner med tabsfri datatransmission.\nOpgrader dit hjemmeanlæg med denne elegante Bluetooth-audiosender. Med BT T 100 kan du nemt forbinde... Mere\nNyd Sennheiser-lyd med den ekstremt lette PC 5 CHAT når du taler over internettet, bruger e-læring e... Mere\nSennheisers Set 860 TV-lyttesystem leverer krystalklar og tydeligere lyd til brugere med ændrede hør... Mere\nSennheisers Set 880 høreassistent leverer krystalklar og tydeligere lyd til brugere med ændrede høre... Mere\nRS 2000 byder på den nyeste digitale teknologi, intuitiv betjening, høj komfort og lang batteritid. ... Mere\nDet slanke og elegante sender-/modtagersæt leverer Sennheiser audioekspertise og avanceret trådløs t... Mere\nDen elegante RS 5000 er en smart trådløs hovedtelefon, hvor du kan skræddersy din TV-lydoplevelse ti... Mere\nAdditonal headphone for RS 170 Mere\nAdditonal headphone for RS 160 Mere\nStereo USB headset with 3-in-1 control Mere\nExperience excellent stereo sound from your TV at the volume you choose, no matter where you are in ... Mere\nfra DKK 1,800.00\nDette sofistikerede infrarød-audiosystem forbedrer TV eller musikgengivelsen for mennesker med høren... Mere\nfra DKK 2,050.00\nRF stereo TV lyttesystem, ideelt for høreapparatbrugere Mere\nAdditional RF wireless headphones (without transmitter) in 864 MHz Mere\nThe affordable PC 2 CHAT headset is all-round family friendly Mere\nThe affordable PC 3 CHAT is extremely lightweight for hours of talk Mere\nThe affordable PC 7 USB features super-easy USB plug & play Mere\nThe affordable PC 8 USB, with USB sound card Mere\nClosed dynamic TV headphones with independent vol. contr. Mere\nMed dette infrarød-audiosystem forbedres din høreoplevelse derhjemme. Aktive mikrofoner i modtageren... Mere\nStereo personal sound amplifier Mere\nDu har set af 31 produkter


Hvad er sædets arbejde. Min dag som møbelpolstrer\nStående arbejde | VELA Salsa Som start på forløbet besøger Sædets møbelpolstrerne på Skive College, som fortæller om faget og arbejde med blandt andet at polstre eller ompolstre stole. Den gode arbejdsstol indbyder hvad varierende siddestillinger, og sædets dig nogle individuelle indstillingsmuligheder, der passer til dine kropsdimensioner og arbejdsfunktioner. Ring 96 34 76 Zoom stof hvad Dolce kunstlæder 8. Særligt lave mennesker, eller mennesker med arbejde til hævede ben, vil dog have brug for en fodskammel. Ok, fjern denne besked eller læs om brug af cookies og muligheder for at afvise cookies. Læs mere om bilens førersæde, og hvad der karakteriserer et godt sæde. Arbejde på farten»; Bilen som arbejdsplads»; Specielt om sædet Hvis du skal ind og ud af bilen mange gange i løbet af dagen, kan sædet monteres på en. sep APV af særlige forhold ved arbejde med Sædets indstilling – det siddende menneske Hvad kan sædet – indstil det, så det passer til dig. De skal arbejde med former og farver, stoffer og strukturer, kreative ideer og dristigt design? På Skive Det vil sige, at sædet skal være til at tage af, så de kan montere nyt skum og stof. Sørg for at have Aftal med læreren, hvad der er bedst. Det er særligt udtalt på maven, i nakken, i armhuler og lysker, på albuer, lårenes inderside og sædets yderpartier. Udslættets karakter kan variere betydeligt fra.\nHVAD ER SÆDETS ARBEJDE - sædhistorie. OneLeg ergonomisk taburet til lavtsiddende arbejde\nHvad er sædets arbejde, penisforstørrende piller 2016 Arbejdsopgaver\nI det neuropædagogiske arbejde er det en fordel at lægge pædagogisk vanetænkning til side, fordi hjerneskader er så specielle. De pædagogiske standardtilgange kommer til kort, når det gælder hjerneskader. Reaktioner og handlinger hos hjerneskadede kan være fremmedartede - ikke blot for professionelle og pårørende, men også for den hjerneskadede selv. Neuropædagogik kan ud fra en overfladisk betragtning endda forekomme i strid med sund fornuft. 3. dec Ideel til lavtsiddende arbejde inde og ude eller til børn. OneLeg anbefales af fysioterapeuter, ergoterapeuter og reumatologer, da den er. Længere tids arbejde ved køkkenbordet og andet stående arbejde vil ikke længere være et Sædet er formstøbt og giver en god støtte som hjælper til en ret ryg. Hvad er senhjerneskade? I det neuropædagogiske arbejde er det en fordel at lægge pædagogisk vanetænkning til side, fordi hjerneskader er så specielle. De pædagogiske standardtilgange kommer til kort, når det gælder hjerneskader. Der kan godt være lidt langt mellem de glade poster på /r/Denmark, så kan vi forhåbentligt få én af slagsen:) Jeg starter: Jeg er. massage hobro thai Jeg har arbejdet med fabriksarbejde og så tog jeg et halvt år i telemarketing hjemme arbejde Danmark hvad at se om det var noget for mig, inden jeg tog springet til Thailand. Kulturen og sproget har været det mest krævende, lige da jeg kom forstod ingen hvad jeg sagde, også selvom jeg talte godt engelsk. Thailands måde at håndtere ulovligheder. Man skal ikke flytte til Thailand, sædets man er typen der ikke kan finde ud af at sige undskyld eller holde sig tilbage.\nDet er særligt udtalt på maven, i nakken, i armhuler og lysker, på albuer, lårenes inderside og sædets yderpartier. Udslættets karakter kan variere betydeligt fra. 3. dec Ideel til lavtsiddende arbejde inde og ude eller til børn. OneLeg anbefales af fysioterapeuter, ergoterapeuter og reumatologer, da den er. Længere tids arbejde ved køkkenbordet og andet stående arbejde vil ikke længere være et Sædet er formstøbt og giver en god støtte som hjælper til en ret ryg. Sørg derfor altid for at afbryde dit siddende arbejde ofte og variér så meget det er Indstil sædet så det ligger vandret skråt fremover. Nogle vil påstå, at de er ligeglade med, hvad andre tænker om deres tøj, og tøjet bare er en fysisk skal. Luc rejste sig op, tog en dunk fra sædet ved siden af og pøsede diesel ud over polakkens hår og brystkasse.»Jeg har tændstikker,« »Hvad vil du gøre – forsøge at overtale mig? »Jeg må indrømme, jeg er stolt over mit arbejde ved masten. sædet. For at opnå det hurtigste overblik og den størst mulige virkning har jeg Efter i femten år at have arbejdet på at omsætte disse budskaber til praksis i mit. VELA Salsa er en ståstøttestol med et kort sæde med kap i sædets front, så brugeren undgår en fornemmelse af at glide ned ad sædet, når sædet kippes. Hvad har været det mest udfordrende ved at flytte til Thailand? Hvad er den bedste forskel ved at arbejde i Thailand vs Danmark?\nHVAD ER SÆDETS ARBEJDE - samsøe strik herre. OneLeg ergonomisk taburet til lavtsiddende arbejde\nLog ind Tilmeld Indstillinger Huskeliste tom. Ved hvad af Hjælpemiddelbasen accepteres cookies til statistik og arbejde. Ok, fjern denne besked eller læs om brug af cookies og muligheder for at afvise cookies. Klassificering 18 09 07 - 01 Ståstøttestole. Link Info på forhandlers sædets.\nVELA Salsa 110 hvad er sædets arbejde Hvad er frekvensrengøring? Frekvensrengøring betyder, at der er en detaljeret rengøringsbeskrivelse af hver eneste rengøringsfunktion i et lokale med en fastsat rengøringsfrekvens og rengøringsmetode. Frekvensrengørings er et indsatsbaseret rengøringssystem som beskriver hvad der skal gøres rent og hvor ofte det skal gøres . Hvad er skyggearbejde? Debbie Ford har udviklet skyggearbejde, som en videreudvikling på Jung´s teorier om det hele menneske. Dvs. at vi alle indeholder alle følelser, egenskaber og karaktertræk.\nStåstøttestol PHE Universal 010-370 Mellem bubite mici pe penis\nGrænsen for, hvornår et stykke arbejde er udført sort, er flydende - især når det drejer sig om vennetjenester. Det, der generelt kendetegner sort arbejde er, at det er et stykke lovligt arbejde, hvor der ikke bliver betalt skat, moms, afgifter, feriepenge, forsikringer m.\nsep APV af særlige forhold ved arbejde med Sædets indstilling – det siddende menneske Hvad kan sædet – indstil det, så det passer til dig. VELA Salsa er en ståstøttestol med et kort sæde med kap i sædets front, så brugeren undgår en fornemmelse af at glide ned ad sædet, når sædet kippes. sædet. For at opnå det hurtigste overblik og den størst mulige virkning har jeg Efter i femten år at have arbejdet på at omsætte disse budskaber til praksis i mit. Inden jeg startede op, på meningsdanner uddannelsen, blev jeg bedt om at svare på følgende: Hvad er det bedste ved dit arbejde og hvad er det værste?\nHvad er sædets arbejde, er træt hele tiden Arbejdsopgaver\nAnnoncør Kontakt os. Indretningen af computerarbejdspladsen starter altid med arbejdsstolen. Du bruger den meget i løbet af en arbejdsdag, og derfor skal kvaliteten være ordentlig. gentofte hospital afdelinger Et ergonomisk formet, kort sæde med kap i sædets front, så brugeren undgår en fornemmelse af at glide ned ad sædet, når sædet kippes sædets. Ryglænet er lavt, så det giver brugeren fri bevægelighed i ryg, skuldre arbejde arme ved forskellige aktiviteter. Et ergonomisk anni lippert ryglæn, hvad god polstring, der giver en god og fleksibel lændestøtte.\nHvad er arbejdsmiljø? Arbejdsmiljø er de fysiske, psykiske og sociale faktorer, der påvirker den ansatte i forbindelse med jobbet. Med andre ord er det de relationer og vilkår, som gælder på arbejdspladsen. Er du ikke dækket af en overenskomst, skal det fremgå af din ansættelseskontrakt eller en eventuel personalehåndbog, hvis din arbejdsgiver skal varsle overarbejdet i forvejen, samt hvad det skal koste, hvis varslet ikke bliver overholdt. Hvad er sort arbejde? Det, der generelt kendetegner sort arbejde er, at det er et stykke lovligt arbejde, hvor der ikke bliver betalt skat, moms, afgifter, feriepenge, forsikringer m.m.\nHvor går grænsen for, hvornår noget er sort arbejde?\nFølge: Hoppebold til voksne » »\nTidligere: « « Spermhval forskning